L'Agència Catalana de la Joventut de la Generalitat de Catalunya obre la convocatòria anual Art Jove per desenvolupar projectes en el marc de la Sala d'Art Jove al llarg de l'any 2021, a títol individual o bé en col·lectius.
Enguany consta de dues modalitats:
Només es pot optar per una de les modalitats.
No s'estableix un límit pel que fa al nombre de propostes de projectes que cada participant vulgui presentar.
Tant els premis com la beca són compatibles amb l'obtenció d'altres ajuts, subvencions o premis per a la mateixa finalitat, procedents de qualsevol de les administracions o entitats públiques o privades, nacionals o internacionals.
El termini per presentar la documentació de sol·licitud finalitza el 21 d'octubre de 2020.
Els premis Art Jove Producció, adreçats a joves d'entre 16 i 30 anys residents a Catalunya, tenen per objectiu facilitar el desenvolupament de projectes de creació en arts visuals a partir de processos de col·laboració i formació amb els artistes joves, projectes que poden implicar aspectes relacionats amb la producció, la investigació, l'edició i la intervenció.
En cada sol·licitud de projecte s'hi poden descriure les característiques dels processos que es preveuen impulsar (processos de creació, investigació, educació, edició, intervenció).
També es poden indicar les preferències per col·laborar amb alguns dels centres i museus col·laboradors de la Sala d'Art Jove: Museu d'Art Contemporani (MACBA), quant al suport en la investigació en art; Centre d'Arts Contemporànies de Vic (ACVIC), pel que fa al suport en l'educació en art; Centre d'Art la Panera de Lleida, quant a les publicacions; així com el Centre d'Art Terres de l'Ebre – Lo Pati, pel que fa a la intervenció en la natura.
Juntament amb responsables dels centres i museus col·laboradors, una Comissió de Valoració proposarà l'assignació a cada institució dels projectes seleccionats segons les característiques dels processos que es preveuen impulsar, així com les preferències que mostrin els artistes en contextos diferents.
Dotació econòmica:1.200 € per projecte.
La Sala d'Art Jove convoca una beca per a la realització d'una residència d'1 any a la Sala d'Art Jove a fi de col·laborar en l'elaboració del seu programa comissarial i en la realització de les presentacions, exposicions i activitats amb què es donaran a conèixer públicament els projectes en el marc de la Sala d'Art Jove.
L'ajut s'adreça a joves d'entre 18 i 35 anys residents a Catalunya.
La persona o col·lectiu que se seleccioni en aquesta convocatòria haurà de col·laborar estretament amb els artistes i agents que, paral·lelament, se seleccionaran en la convocatòria Art Jove Producció i que presentaran els projectes corresponents a la Sala d'Art Jove durant l'any 2021.
El programa es dissenyarà i es desenvoluparà en col·laboració amb l'equip gestor de la Sala d'Art Jove.
Dotació econòmica:3.600 € com a residència d'un any a la Sala d'Art Jove.
Per tal d'optar als premis, cal sol·licitar-ho mitjançant un formulari de sol·licitud adreçat a l'Agència Catalana de la Joventut, segons el model oficial, que es pot trobar a http://jovecat.gencat.cat/ca/, http://www.saladartjove.cat i a l'apartat Formularis i documentació del web del Departament de Treball, Afers Socials i Famílies http://treballiaferssocials.gencat.cat.
Es pot fer la sol·licitud a través del portal de Tràmits de la Generalitat de Catalunya http://tramits.gencat.cat o de l'apartat de Tràmits del web del Departament de Treball, Afers Socials i Famílies http://treballiaferssocials.gencat.ca.
Podreu fer un seguiment de l'estat de la sol·licitud des de La meva carpeta a la pestanya de Serveis de l'Oficina del portal de l'Oficina Virtual de Tràmits (OVT).
S'admeten els sistemes de signatura electrònica avançada i segells electrònics avançats que es fonamenten en un registre fiable de la identitat d'usuaris o basats en certificats reconeguts o qualificats de signatura electrònica, en concret els recollits a l'apartat 6.2 del Protocol d'Identificació i signatura electrònica:
Cal fer arribar la sol·licitud al Registre General de l'Agència Catalana de la Joventut (C. Calàbria, 147, BCN) o a qualsevol dels registres de les coordinacions territorials de Joventut, o bé per correu postal.
En els casos en què s'enviï la documentació per correu postal, el full de sol·licitud haurà de tenir el segell administratiu de l'oficina de correus.
No es considera vàlid si el segell es troba en el sobre ni s'accepta cap paquet repartit per empreses de missatgeria.
Cal enviar una còpia de la documentació en format digital, ja sigui mitjançant una transferència d'arxius per OneDrive a l'adreça [EMAIL] o mitjançant un USB amb un arxiu en format Adobe PDF compatible amb PC.
Atesa la situació de crisi sanitària ocasionada per la COVID-19, caldrà seguir les mesures sanitàries que acordi l'Administració pública.
Les persones interessades han de presentar juntament amb el formulari de sol·licitud la documentació següent:
Totes les propostes seleccionades podran rebre suport per a la producció d'Hangar Centre de producció i recerca d'arts visuals de Barcelona, tant pel que fa a l'abastiment de recursos com a l'assessorament per a la producció.
Una vegada seleccionades les propostes el centre valorarà l'abast de la seva col·laboració.
Tots els projectes que se seleccionin en aquesta convocatòria s'han de desenvolupar i presentar públicament al llarg de l'any 2021.
Tots els imports que es detallen en la convocatòria estan subjectes a les retencions fiscals vigents en el moment de fer-se efectius.
L'organització pot considerar l'aportació de recursos materials i/o econòmics que no es preveuen en aquesta convocatòria en funció de la disponibilitat pressupostària i la col·laboració amb altres entitats.
L'equip gestor de la Sala d'Art Jove farà el seguiment dels processos que es desenvolupin en cada una de les modalitats en sessions de treball periòdiques.
La selecció per mitjà d'aquesta convocatòria implica la cessió gratuïta i no exclusiva dels drets de reproducció del projecte per part de l'Agència Catalana de la Joventut.
En exposicions o presentacions del projecte posteriors, els autors o les autores han de fer constar que la producció del treball ha comptat amb el suport de la Sala d'Art Jove.
-Joana Hurtado, directora de Fabra i Coats: Centre d'Art Contemporani de Barcelona i Fàbrica de Creació.
-Rita Rakosnik, crítica i comissària independent.
-Txuma Sánchez, artista i membre de l'equip gestor de Sala d'Art Jove.
-Marta Vilardell, tècnica de cultura de l'Agència Catalana de la Joventut.
Al llarg del termini de la convocatòria per a qualsevol consulta podeu posar-vos en contacte amb l'equip de la Sala d'Art Jove.
Dimecres 7 d'octubre de 2020 es farà una sessió virtual per resoldre consultes.
Per participar-hi, caldrà enviar un correu electrònic a l'adreça [EMAIL]
Per a altres consultes es pot enviar un correu electrònic a aquesta mateixa adreça